El Centre de Documentació Joaquima Alemany i Roca ofereix atenció personalitzada al públic usuari i facilita informació presencial, telefònica o per correu electrònic.
S'orienta sobre el fons documental, la utilització del catàleg, la formulació de cerques documentals i els serveis del Centre.
Si la informació que es busca no correspon al Centre de Documentació Joaquima Alemany i Roca es deriva les persones usuàries cap a altres centres especialitzats on puguin trobar el que necessitin.
Pel que fa a les consultes presencials, es disposa de dues sales de consulta, de lliure accés, amb punts de consulta al catàleg en línia i un espai específic per visionar documentació audiovisual en vídeo i/o DVD.
Hi ha servei gratuït d'accés a Internet des dels ordinadors portàtils i dispositius mòbils.
El públic usuari, amb finalitats de recerca, pot reproduir parcialment documents del fons del Centre de Documentació.
Amb l'objectiu de promoure i potenciar la recerca documental i la investigació sobre les dones, els feminismes i el gènere, s'ofereix el servei d'assessorament i atenció personalitzada a estudiants que elaboren el seu treball de recerca sobre les dones i als/les docents que se n'ocupen de la tutoria d'aquests treballs.
Principalment adreçat a estudiants de 4t d'ESO, de batxillerat i a docents de secundària, el servei s'adreça també al professorat i a l'alumnat d'altres nivells educatius: universitari, post-grau, doctorat, màster, cicles formatius, etc.
Personal especialitzat en el tema facilita informació i acompanyament sobre:
Els fons documentals disponibles
Orientació bibliogràfica en la tria del tema
L'ús de les eines de cerca documental
Tècniques de cerca i localització d'informació bibliogràfica
Catàleg de recursos i eines d'acompanyament a la recerca
Suport en el desenvolupament del treball
Es pot sol·licitar de manera presencial en el propi Centre de Documentació o bé, mitjançant el formulari de consulta o a través de correu electrònic.
Projecte Apadrina el teu equipament
Des del curs escolar 2019-2020, el Centre de Documentació forma part del projecte Apadrina el teu equipament, coordinat per la Fundació Tot Raval, que té l'objectiu d'apropar els equipaments culturals del Raval a l'alumnat dels centres educatius del barri, a través del desenvolupament de projectes de llarga durada integrats en el currículum acadèmic.
El curs 2019-2020 col·laborem amb l' Institut Miquel Tarradell
Necessiteu suport en la vostra investigació i/o treball de recerca?
Per donar a conèixer el Centre de Documentació Joaquima Alemany i Roca de l'Institut Català de les Dones i facilitar l'accés als seus recursos, s'organitzen visites guiades, concertades prèviament, per a associacions de dones, grups d'estudiants i altres col·lectius que ho sol·licitin.
La visita s'adreça a grups d'entre 10 i 30 persones i té una durada d'1 hora.
Es pot sol·licitar a través d' aquest formulari.
INICI DEL SERVEI DE PRÉSTEC AMB CITA PRÈVIA I RETORN DE DOCUMENTS
A partir del 8 de juny el Centre de Documentació Joaquima Alemany i Roca torna a obrir les seves portes en l'horari habitual de 9 h a 14 h, per iniciar el servei de préstec personal de documents amb cita prèvia.
En aquesta fase, l'obertura del Centre és exclusivament per a la recollida dels documents sol·licitats prèviament i no es podrà accedir en cap cas a la col·lecció de documents ni és permetrà l'ús dels ordinadors públics, fotocopiadora ni altres dispositius
Per tal de reduir el temps d'estada, les peticions de documents es podran fer a través del formulari web, per telèfon al 93 495 16 09 en horari d'obertura, o bé enviant un correu electrònic a l'adreça [EMAIL].
Es poden sol·licitar els documents propis del Centre de Documentació que es trobin en estat "disponible" i també d'altres biblioteques.
Per tal d'agilitzar el servei es recomana consultar prèviament la disponibilitat dels documents a través del catàleg.
Les peticions es podran recollir un cop el personal del Centre confirmi la disponibilitat de la comanda i dins l'horari d'obertura indicat anteriorment.
Us contactarem per correu electrònic o telèfon per confirmar la data i hora de recollida, un cop estigui preparada.
Les condicions de préstec són les habituals: 15 llibres o revistes, 9 CD, 6 DVD durant 15 dies prorrogables durant 15 dies més.
També es podrà fer la devolució dels préstecs en el mateix horari d'obertura del Centre de Documentació.
Per qüestions de seguretat, els documents han de passar una quarantena de 48 hores i la devolució no es farà efectiva fins que hagi transcorregut aquest termini, cosa que no interferirà en la petició de nous documents en préstec.
Continuem oferint-vos tots els serveis virtuals de consulta i informació bibliogràfica i us informarem de les novetats al web i xarxes socials de l'Institut Català de les Dones.
Per qualsevol dubte o aclariment podeu contactar amb nosaltres a través del telèfon 93 495 16 09 o per correu electrònic a l'adreça [EMAIL].
El servei de difusió selectiva de la informació consisteix en la realització de cerques documentals i la presentació dels resultats adients, d'acord amb el perfil documental de cada demanda.
També us oferim un servei d'actualització en novetats, de recomanacions documentals i de butlletins electrònics de sumaris de revistes.
Us oferim el servei de selecció i compra de documents a partir de les peticions del públic usuari.
Ens podeu fer arribar els vostres suggeriments mitjançant aquest formulari.
Amb la finalitat de potenciar al màxim el fons i facilitar l'accés a documents dipositats en altres centres de documentació i biblioteques, aquest servei s'adreça únicament i exclusiva a biblioteques i centres de documentació, no a particulars ni a altres tipus d'entitats.